Erkebispedømmet Boston
**Walter James Edyvean** (1938–2019) var en amerikansk katolsk prelat of hjelpebiskop i Boston.

Liv og virke
------------

### Bakgrunn

Walter James Edyvean var sønn av Walter og Frances Edyvean. Han gikk på offentlige skoler i Medford, og fullførte *High School* i 1956. Edyvean studerte på Boston College og tok der bachelorgrad i engelsk litteratur i 1960. Han studerte ved St. John's Seminary før han fortsatte prestestudene i Roma ved Pontifical North American College på *gianicolohørden* og Det pavelige universitet Gregoriana, der han avsluttet med lisensiat i teologi (1965).

### Prest

Walter Edyvean ble presteviet i Roma den 16. desember 1964 av biskop Francis Frederick Reh for erkebispedømmet Boston. Hav var assisterende sogneprest i *St. Joseph Church* i Ipswich i Massachusetts fra 1965 til 1968, og tok doktorgrad i teologi etter ytterligere studier i Roma 1968 til 1971. Han var professor ved *St. John's Seminary* fra 1971. først for dogmatikk og så sakramentsteologi.

I 1990 kom han tilbake til Roma og ble gjort til *capo ufficio* i Kongregasjonen for det katolske utdannelsesvesen i den romerske kurie. Edyveans område var katolske høyskoler og universiteter verden rundt.

### Biskop

Pave Johannes Paul II utnevnte ham 29. juni 2001 til titulærbiskop av *Aeliae* og til hjelpebiskop i Boston. Han ble bispeviet av erkebiskopen av Boston, kardinal Bernard Francis Law, den 14. september samme år; medkonsekrerende var Lawrence Joseph Riley, hjelpebiskop i Boston, og William Murphy, biskop av Rockville Centre. I erkebispedømmet Boston var han regionalbiskop for den vestlige pastoralregion og generalvikar.

Pave Frans innvilget den 29. juni 2014 hans aldersbetingede avskjedsøknad.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Benedict Joseph Flaget (1763-1850) \*1810
* Erkebiskop Martin John Spalding (1810-1872) \*1848
* Kardinal James Gibbons (1834-1921) \*1848
* Biskop Edward Patrick Allen (1853-1826) \*1897
* Biskop Richard Oliver Gerow (1885-1976) \*1924
* Biskop Joseph Bernard Brunini (1909-1996) \*1957
* Kardinal Bernard Francis Law (1931-2017) \*1973
* Biskop *Walter James Edyvean* (1938-2019 \*2001

Referanser
----------

1. 1 2 3 4  «Bishop Edyvean, former auxiliary bishop of Boston, dies». *The Boston Pilot*.
2. 1 2 3 4  «Two Auxiliaries Named for Archdiocese of Boston». *United States Conference of Catholic Bishops*. 28. juni 2001.
3. ↑  edyvean, lest 17. mai 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND
 |